**Bestyrelsesmøde i Holte Parkgård torsdag den 11.2.2021 kl. 18.**

Til stede: Claus, Kurt, Niels, Niels-Erik (Empex), Linda.

Afbud: Camilla, Sean, Christian.

Referent: Linda

**Dagsorden:**

0. Rekonstituering af bestyrelsen efter Christians udtræden 10.02.21

1. Godkendelse af referat fra bestyrelsesmøde 13.01.21

2. Valuarvurdering

3. Økonomisk overblik

4. Status fibernet.

5. Opfølgning på parkering i gården

6. Status Nybolig forhandling med farvehandleren

7. Ledigt loftsrum udlejning

8. Status mulig etablering af vaskeri. Pris og model for etablering, reservationssystem og brugerbetaling.

9.Opfølgning korte punkter:

9.1 Udskiftning af stikkontakter på Sofievej

9.2 Lys i opgange og ved 327 gården

9.3 Containeranlæg, færdiggørelse og ibrugtagning

9.4 Storskralds-kalender

9.5 Henvendelse fra Brandstrup El om montering af varmepumpe i butiksvindue

10. Evt.

11. Næste bestyrelsesmøde

Ad 0:

Christian Bay ønsker i en email á 10. februar 2021 at trække sig ud af bestyrelsen pr. d.d. Bestyrelsen tager desværre dette til efterretning, og ser gerne, at Christian vil opstille igen på et senere tidspunkt. Suppleant Linda Munnecke indtræder nu som bestyrelsesmedlem, hvilket Niels vil meddele administrator Jeppe Blensø. Sean fortsætter som suppleant og ny suppleant vil blive efterlyst ved kommende generalforsamling.

Ad 1:

Referatet blev godkendt.

Ad. 2:

Vores andelsforening Holte Parkgård er revurderet af DK-Valuaren. Vurderingen er 1.600.000 kr**.** højere end sidste års vurdering. Bestyrelsen vil imidlertid anbefale ved den kommende generalforsamling, at andelskronen ikke forhøjes i år, men fastholdes i det nuværende niveau. Begrundelse: bestyrelsen ønsker at afvente den fulde effekt af den nye lejelov (Blackstone-lovgivningen).

Ad 3:

Claus gennemgik årsregnskabet 2020. Det tegner til, at alle opgangene kan renoveres i år.

Ad. 4:

Claus overtager forberedelsen af fibernet efter Christian og Sean; med assistance fra Niels Erik iværksætter han, at fibernet installeres i ejendommen. Han vil også undersøge, om dørtelefoner evt. kan kobles til denne proces, hvis det ved næste generalforsamling besluttes at oprette dørtelefoner i ejendommen.

Ad 5:

Kurt varetager fortsat, at parkerings- og gårdsregler overholdes og indskærpes.

Ad 6:

Erhvervsleje-kontrakterne sonderes i samarbejde med administrator Jeppe Blensø.

Ad 7:

Det ledige loftrum, som blev tilbudt alle lejere, er efter fristelsens udløb nu overdraget til den eneste ansøger.

Ad 8:

Efter at der fra flere sider er fremkommet ønske om at oprette et fælles vaskeri, fremlagde Claus et budget for 2 vaskemaskiner og 1 tørretumbler. Det besluttedes, at Claus retter henvendelse til administrator Jeppe Blensø om at oprette en behovsanalyse blandt andelshavere og lejere. Det er målet, at driftsudgiften hviler i sig selv via brugerbetaling. Niels Erik vil fremskaffe budget for etablering af vaskerummet og trappen dertil, så det samlede budget kan fremlægges til generalforsamlingen.

Ad 9:

9.1 Udskiftning af stikkontakter på Sofievej er effektueret ved Niels Erik.

9.2 Lys i opgange og ved 327 gården varetages af Niels Erik.

9.3 Containeranlægget varetages også af Niels Erik. Det skal justeres, idet adgangen skal føres ind overfor garager. Når vejret tillader det, bliver anlægget malet i samme grønne nuance som gårdens rækværk.

9.4 Kommunens afdeling for storskrald har skiftet leverandør, og vi afventer nye datoer for afhentning af storskrald i løbet af marts.

9.5 Der gives afslag på ønsket fra Brandstrup El om montering af varmepumpe i butiksvindue, idet dette ikke harmonerer med foreningens planer om facaderenovering.

10. Niels Erik sørger for VVS til en lejlighed på Sofievej.

11. Næste bestyrelsesmøde: torsdag den 11. marts kl 18.